ધ્રોલ: જામનગર ગ્રામ્યનાં ધારાસભ્ય તથા ખેડૂત આગેવાન રાઘવજી ભાઈ પટેલે જળસંપતિ મંત્રી નાનુભાઈ વાનાણીને લેખિત રજુઆત કરી જોડીયા તાલુકાનાં આજી-૪ યોજના ડેમ પૂરેપુરો ભરવા માંગ કરી જણાવ્યું કે સને ૨૦૧૭નાં ચોમાસાનાં પ્રથમ વરસાદમાં આજી-૪ સિંચાઈ યોજનાના ડેમ માં ૧૮.૫ મીટરનાં લેવલ સુધી પાણી ભરેલ છે અને ડેમમાં ભરાયેલા પાણી કરતા વધારે પાણીનો જથ્થો દરવાજા ખોલીને દરિયામાં છોડી દેવામાં આવ્યું છે જેની સામે તેમનો સ્પષ્ટ વિરોધ છે.